PABLO PERALTA - TÈCNIC DE 
L’AJUNTAMENT DE BARCELONA DINS 
DEL PLA BARCELONA CIUTAT REFUGI 


Presentació 

En primer lloc crec que és important dir que jo no 
sóc pas un polític sinó un tècnic; hi ha vegades que 
em veig compromès i m’he de mullar en lo polític, 
i això em genera dissonància perquè ocupo un lloc 
com a tècnic. 

El Pla Ciutat Refugi es crea al voltant de 
setembre de 2015. En aquest moment és quan 
apareix la foto del cos del nen Alan Kurdi 1 i és en 
aquest marc quan l’Ajuntament de Barcelona, 
com altres entitats i la societat en general, vol 


1 L’ Alan Kurdi era un nen kurd de 3 anys que va aparèixer ofegat 
en una platja de Turquia. Es va ofegar quan viatjava en un bot 
juntament amb la seva família cap a Grècia, viatge en el que es van 
ofegar almenys 12 persones més. La fotografia en la que es veu un 
agent de la policia turca transportant el seu cos sense vida es va fer 
mediàtica i va servir per visibilitzar la problemàtica de la crisi 
humanitària a Síria. 



donar una empenta a aquesta realitat del que es 
coneix com a “crisi dels refugiats”. Aquest primer 
plantejament dibuixava un programa per preparar 
Barcelona per a una acollida d’un gran contingent 
de persones que, ja sigui a partir del seu propi peu, 
a partir de la frontera sud o fins i tot a través del 
Mediterrani, poguessin arribar a Barcelona. La 
idea era fer un pla d’emergència, i aquesta va ser la 
lògica per definir com a director del Pla l’Ignasi 
Calbó, una persona que ve de la logística de 
l’organització de la cooperació internacional. 

Aquesta primera idea va sorgir com una 
resposta emocional i política, com la resta de 
mobilitzacions socials, però va mancar d'una 
planificació detinguda i minuciosa. Desprès de tot 
aquest desplegament logístic ens vam adonar de 
que es començaven a tancar les fronteres. 

Per altra banda, la realitat ens mostrava que els 
fluxos naturals travessaven el centre d'Europa, i 
que aquestes persones, quan venien de la frontera 

sud i trepitjaven l'Estat espanyol, primerament 
passaven per Madrid i després, de manera 
transitòria, per Barcelona. Es quedaven entre 1 i 4 
dies i travessaven cap al nord. Estem parlant de 
centenars de persones en el cas de Madrid, i dunes 
desenes en el cas de les registrades pels serveis 
d'atenció municipal de Barcelona. Aquestes xifres 
varien, ja que la realitat del refugi és molt poc 
tangible, no és possible quantificar-la totalment. 

Llavors, en aquest període hem trobat un 
increment en la atenció en els serveis municipals a 
persones que demanen asil. En el primer any d’un 
17%, en el segon d’un 50% i en aquest present 
(2017) tot sembla indicar que la tendència segueix 
a l’alça. Es tracta d’un increment exponencial de 
persones que venen pel seu propi peu i llavors la 
resposta que hem de fer des de l’Ajuntament no és 
una atenció d’emergència. Pensem que no ens hem 
de capficar en crear nous serveis especialitzats per a 
persones refugiades i que el que hauríem de fer és 

incloure-les en els circuits normalitzats. Si 
continuem fent excepcions entre demandants 
d'asil i altres tipus de migrants, això podria treure 
problemes en matèria de cohesió social en el futur. 

Jo entro a treballar aquí Y 1 de gener de 2016, i 
des del principi entenc que la meva feina passa per 
sortir d'aquesta lògica excepcional i aterrar les 
intervencions municipals al marc propi. Llavors, 
vam reconduir des de la vessant tècnica el discurs 
polític pensant en respostes adequades a la realitat 
de l'asil que tenim. És en aquest punt quan es 
comença a dibuixar la línia actual de Ciutat 
Refugi. 

Per una banda, treballem en la vessant 
internacional, que té a veure amb reclamar 
competències i també diners dels fons d'integració 
que venen de la UE i que van als Estats i no pas a 
les ciutats. Desprès del primer pronunciament de 
l'Ajuntament vam rebre una resposta del Estat 
Espanyol reclamant que el refugi es una 

competència estatal i no pas municipal. No 
obstant, està demostrat que el refugi és un 
fenomen urbà, les persones que arriben de fora 
solen arribar a ciutats. Per això, també, part del 
nostre treball es treballar i reclamar informació i 
comunicació a nivell estatal. 

Aquesta feina de coordinació i comunicació 
també s’estén, per altra banda, a la de 
coordinar-nos amb altres municipis per reclamar 
aquesta competència, la mateixa que reclamem a 
Europa com a ciutats dins de les xarxes europees, 
però a nivell estatal. Aquestes relacions sens 
compliquen una mica pel paradigma del Procés en 
el que ens trobem, que en algunes ocasions ens 
dificulta les relacions amb municipis de fora de 
Catalunya. 

Per últim, treballem en l'àmbit de la 
cooperació internacional amb projectes 
d'intervenció en països en conflicte. 

A l'àmbit municipal, la atenció a les persones 
que té lloc a través del SAIER (Servei d'Atenció a 
Immigrants, Emigrants i Refugiats). També 
tractem la sensibilització ciutadana amb la web de 
Ciutat Refugi i els butlletins. La sensibilització té a 
veure amb un tema informatiu, explicar a la gent 
que es el que es fa, aconseguir passar dels discursos 
més gratuïts als més elaborats i mostrar el que 
tenim aquí. Aquesta feina inclou el mostrar les 
diferents realitats, diferents països i diferents 
trajectes i trajectòries de la gent que fuig i busca 
refugi. 

En aquest procés hem donat ajuda a algunes 
entitats que ens demanaven suport econòmic o 
logístic. Aquest any 2017 hem optat per fer una 
convocatòria oberta de subvencions, malgrat que 
jo penso que es un pas enrere per que significa 
institucionalitzar certes coses, però la convocatòria 
garantiza que sigui el més transparent possible. 

Després ens impliquem amb el que passa a la 
ciutat. De vegades això es difícil, ja que 
f Ajuntament està acostumat a estructures molt 
rígides per vincular-se amb flexibilitat a la 
ciutadania. Convenis amb col·legis oficials per 
aconseguir que les persones migrades i refugiades 
ho tinguin més fàcil per tenir reconegudes les seves 
competències professionals per a donar un cop de 
mà amb la integració. Entenem que aquest tipus 
d'accions, enlloc de grans projectes, no sostenibles 
en el temps, tindran millors resultats a llarg 
termini. Es tracta de posar la llavor d'un canvi a 
llarg termini. 

La crisi dels refugiats 

Quan parlem de la crisi dels refugiats és fàcil 
posar-li aquesta cursiva mentre escrivim, però no 
tant quan parlem. En aquest sentit, es parla d'una 
crisi dels refugiats quan la crisi no la generen els 

refugiats, la genera Europa en l'atenció de les 
persones que arriben al seu territori. 

Jo parlaria més aviat d'una crisi de valors , una 
crisi d'Europa que és anterior a Eatenció dels 
refugiats. Aquesta té a veure amb les dificultats 
socio-econòmico-polítiques en la que la solidaritat 
començava a mostrar la veritable cara. Parlo de 
quan per part de països amb més poder a la UE es 
parlava dels països PIGS {porcs en anglès, i acrònim 
de Portugal, Italia, Grècia y Espana - Spain en 
anglès) tenien les dificultats econòmiques. En 
aquest moment vam veure que la solidaritat 
intra-europea no hi era tant. 

En el nostre context, hem començat a parlar de 
refugi de manera mediàtica a partir de la foto del 
cos de Alan Kurdi i de la guerra de Síria. Quan van 
vindré els de fora d'una manera molt més 
mediàtica aquesta realitat es va fer més evident. És 
en aquest moment quan s'han fet més evidents els 
discursos de la extrema dreta o dels extrems 

liberals. Aquesta és la crisi real, no la crisi de les 
persones refugiades. 

Aquesta crisi és també la del desconeixement 
dels refugiats, que és el que les administracions 
hem començat després a aprendre. Aquí hem 
començat a mostrar que la realitat del refugi no 
està necessàriament vinculada a la guerra de Síria. 
La definició de Ginebra a 1951 va molt més enllà 
que fugir de la guerra, i això sembla que encara no 
ho hem après. 

El paper dels mitjans de comunicació 

Penso que lunica lectura de la realitat que tenim és 
la que vivim, l'altra és la que consumim, a no ser 
que tinguis una lectura crítica dels mitjans de 
comunicació. En aquest sentit, per entendre com 
han influït els mitjans de comunicació en la 
percepció de "la crisi dels refugiats", crec que és 
important pensar en la imatge de Síria que ens ha 
estat transmesa a Europa. Aquesta ha estat la d'una 

democràcia gairebé laica, molt europeïtzada, on es 
podia viatjar i per tant de la que podíem tenir 
referents. El que percebem una proximitat cultural 
ha influït en que ens hagi sigut més fàcil 
empatitzar amb la seva realitat. Per altra banda, ha 
influït també la imatge d'un volum gran de 
persones i la seva concentració en una sola ruta; si 
aquestes persones haguessin seguit altres trajectes 
no hauria cridat tant l'atenció. El arribar a peu a 
espais com Lesbos o Atenes, llocs molt turístics, ha 
estat molt impactant. 

Per altra banda, dins d'aquest paper de 
l'empatia, crec que hi ha un tema molt racial. Les 
fotos de les arribades no son les barcasses de les 
persones negres, són de les de les persones que ens 
son més properes físicament. Quan es parla de 
refugiats es fa únicament de les persones que han 
fugit de Siria i es troben a Grècia, però no mirem a 
la frontera sud. No pensem en refugiats quan 

veiem les imatges de les persones que venen de 
Ceuta i Melilla. 

Els mitjans de comunicació volen testimonis, 
volen pell, volen veure a la gent i poder 
mostrar-ho; no volen mostrar la seva vida quan es 
digna i feliç. A nosaltres ens passa el mateix, quan 
fem una roda de premsa i no tenim un testimoni 
no vénen, malgrat que tinguem una notícia 
interessant. 

Per altra banda, els mitjans han estat clau per 
pensar la resposta de la societat davant de la 
situació. Pensant per exemple en la campanya 
"Casa Nostra, Casa Vostra" (CNCV, endavant), 
crec que no hagués estat possible sense la 
conveniència de TV3 i sense haver tingut aquesta 
lectura de País. Sense això no hauria estat a la 
manifestació amb el "Volem Acollir" tanta gent, 
sinó un número similar al que va sortir al carrer el 
19 de juny de 2016, quan els que van convocar la 
manifestació van ser Stop Mare Mortum. 

El que hem vist precisament des de 
l'Ajuntament és que les onades de solidaritat 
anaven en funció de la publicació de notícies. La 
setmana següent de la publicació d'un reportatge a 
TV3 o a Tele5 rebíem e-mails de persones que 
volien col·laborar. Aquestes mostres de solidaritat, 
quan hem intentat concretar-les més, el que ens 
trobem és que apareix un filtre i són menys les 
persones que col·laboren. Quan la col·laboració 
anava més enllà de les donacions de roba, que va 
ser una de les primeres respostes ciutadanes, 
aquesta col·laboració baixava. 

La crisi dels refugiats per a dones i a homes 

En la nostra realitat, el gruix de les persones 
migrants en el seu moment, eren homes. El relat 
clàssic de la migració podria ser el de l'home que 
marxa per cercar oportunitat per sostenir a (o 
millorar la situació de) la seva família. Aquest relat, 
a vegades és més romàntic que real (doncs hi ha 


11 



una lectura de gènere i de vincle amb la família que 
es podria fer). A més en alguns casos amaga una 
realitat, i es que Ehome marxa perquè el trajecte 
per a ell és molt més fàcil i segur: ells no tenen el 
por a les violacions en el trajecte que poden tenir 
les dones. 

En el cas del refugi, el que sí que sabem pels 
serveis d'atenció a refugiats és que les diferències 
quantitatives de gènere comencen a reduir-se. En 
el cas del refugi, quan surts fugint ho fas amb tota 
la família, i aquesta és una diferència amb la 
migració econòmica. En aquestes trajectòries, a 
més, es dóna moltes vegades que la persecució és 
contra Ehome perquè és el que té la visibilitat 
social. Les dones i els fills tenen una persecució 
secundària, derivada de la persecució del cap de 
família. 

Aquestes diferents experiències de dones i 
homes no han estat atingudes per la resposta 
ciutadana. De fet, es parla de "els refugiats", no de 

les "persones refugiades". Fins i tot es fa dins de 
l'Ajuntament, quan és clau utilitzar la segona 
expressió per fer la diferenciació entre diferents 
realitats. Se suposa que l'expressió "refugiats" és 
neutra, però la seva utilització no ho és. 

Aquestes diferents realitats no tenen traducció 
en una aproximació de les entitats a càrrec de la 
temàtica. Hi ha entitats que sí que parlen del tràfic 
de dones, amb les que estem intentant col·laborar 
per visibilitzar aquesta realitat. Mentre que s'ha fet 
un conveni per habilitar un pis d'acollida 
específicament per al col·lectiu refugiat LGTBI a 
Barcelona, no s'ha pensat en incloure aquelles 
persones que són perseguides pel fet de ser dona, i 
hauríem de facilitar recursos similars per a l'atenció 
específica, que tenen problemàtiques diferents i 
definides, com ara fugir d'un matrimoni forçat, i 
no tenen serveis dirigits específics especialment a 
elles. Ser migrant de segons quins països et situa en 
un espai de vulnerabilitat, i si a més ets dona, això 

es multiplica. Quan tu demanes refugi has de 
justificar la teva persecució i si aquesta persecució 
es per ser dona, per haver estat violada.... què has 
de fer, pujar-te la faldilla? Doncs això és el que 
estem fent. Jo crec que manca aquesta lectura 
crítica. 

L'organització de la solidaritat a 
Catalunya 

En un primer moment, la solidaritat va prendre 
una forma de resposta emotiva. Exemple d'això 
son les recollides de roba que es van fer a juny de 
2015 al barri de Sant Andreu, a les que fins i tot 
l'alcaldessa va demanar la participació. Hi han 
moltes entitats que al principi participaven 
d'aquest tipus d'activitats, sobretot les més 
contestatàries, que ja han demanat que no es facin 
aquestes coses perquè no són pràctiques ni 
adequades a la situació a Grècia. Aquesta lògica va 

estar mal organitzada al principi i ara podríem dir 
que es fan les coses millor. 

En llocs com a Grècia, a banda de les 
organitzacions més establides la solidaritat ha estat 
en ocasions també mal planificada. Els anomenats 
"voluntaris independents" volen en moltes 
ocasions ser independents però amb l'estructura 
d'una organització, i crec que de vegades hi ha una 
falta de responsabilització de les conseqüències 
d’anar a aquests contexts. Ens hem trobat que 
algunes d'aquestes organitzacions noves que venen 
de Grècia ens demanen suport perquè volen 
muntar un servei de suport psicològic per als 
voluntaris per estar afectats del que han vist. 

Precisament per això, des de Ciutat Refugi 
hem fet entrevistes audiovisuals a diverses entitats 
com La Fede, SETEM o el Servei Internacional per 
mostrar 3 maneres diferents de treballar, de 
manera que puguem difondre-les i així la gent que 
vulgui col·laborar i marxar, per exemple, a Grècia, 

pugui emportar-se una motxilla de recursos i estar 
preparats pel que van a fer allà. 

Però també tenim notícies d'experiències 
positives, la Comunitat Eko en el seu moment va 
ser molt efectiva. A Idomeni també sabem que hi 
van haver respostes interessants. Altres 
organitzacions grans e internacionals com 
l'ACNUR van rebre crítiques. Per altra banda, jo 
he sentit que en ocasions les actuacions que venen 
de l'Ajuntament es veuen malament, la institució 
com a negativa. 

El que sí que em resulta interessant d'explicar, i 
que les mateixes persones refugiades ens ho diuen 
és que, al final, tota aquesta solidaritat que es pot 
veure en les campanyes com a CNCV no té una 
traducció un cop estan aquí i afronten el dia a dia. 
Estem parlant de petites accions del dia a dia. 
Podries ser solidari sense que ningú et veiés? En lo 
quotidià? 

En aquest sentit, hi han experiències molt 
interessants, espais de socialització que tenen una 
importància molt gran i no estan visibilitzades. El 
Centre de Normalització lingüística o les escoles 
d'adults són algunes d'elles. Espais de socialització 
que són pels que hem passat tots els que hem 
vingut de fora, vulgui dir el que vulgui dir "ser de 
fora", però que ens han ajuntat i ens han barrejat. 
És això els que ens ha d'acompanyar. 

La campanya Casa Nostra, Casa Vostra 

Crec que la campanya ha estat molt interessant 
perquè, amb Eajuda de gent que té molts 
coneixements sobre mitjans de comunicació, ha 
arribat a un perfil de persones al que nosaltres no 
arribem, i que altres entitats amb un discurs més 
d'oposició o més polititzat no hi arriben. 

Han posat a primera plana la realitat del refugi, 
aconseguint que TV3 fes 15 documentals en 
p rime time sobre refugi i fins i tot no tots sobre 

Síria. Per mi això és una virtut i no puc criticar-lo. 
Sí que puc dir que havia mancances. Però a 
vegades sembla que si no abarquem la totalitat de 
la qüestió, millor no fer res. Jo penso que és millor 
fer una part, que no fer res. 

La campanya ha tingut molta importància per 
mobilitzar políticament. Després de les famoses 
paraules de Jordi Évole, en que parlava de 
"competències i incompetències" polítiques, la 
Generalitat es va posar les piles. L'agenda política 
la marca qui fa més pressió, i aquesta gent ha 
volgut fer una pressió molt gran a les institucions, 
que han hagut estat forçades a respondre. Jo crec 
que és una manera d'apretar a les institucions, per 
això és important. La dificultat és que no s'ha 
aconseguit fer suficient pressió a l'Estat central, 
qui realment té les competències en matèria d'asil. 

L'Ajuntament ha col·laborat de bon grat amb 
la campanya, amb recolzament econòmic, amb la 
cessió del Palau Sant Jordi i en les activitats al 

carrer, amb el suport logístic i tècnic en la 
manifestació. També se'ls ha ajudat amb la 
visibilització, sent rebuts per f alcaldessa per tenir 
més impacte. Penso que si han estat tan exitoses és 
precisament per haver tingut tanta empenta. 

De segur, podríem criticar-la dient que el que 
s'ha gastat es podria haver gasta en altra cosa, però 
definitivament alguna cosa s'ha aconseguit. Seria 
difícil que alguna persona digués ara que "no vol 
acollir". 

El mapa de la solidaritat a Catalunya 

Si estem parlant d'un mapa de la solidaritat 
deixaria a les administracions fora, perquè la seva 
feina no està en Pàmbit de la solidaritat sinó dels 
Drets. Elles fan la seva feina, millor o pitjor però la 
fan. 

Doncs en el centre d'aquest mapa han estat les 
ONGs, les persones que fan atenció a les persones 
refugiades des de fa anys. Entre aquestes i l'Estat 

Espanyol i la UE hi ha una relació perquè són 
aquests els que les financien. La Generalitat de 
Catalunya, per la seva banda, vol afegir-se una 
mica en aquesta relació. 

És la Unió Europea la que aporta els fons a 
l'Estat Espanyol i aquest delega en elles la seva 
feina, que és una feina tècnica. CEARC, ACCEM 
o Creu Roja fan una tasca tècnica, una cosa es que 
després tinguin altra branca, doncs aquestes 
entitats a banda de prestar serveis tenen un paper i 
un mandat ddncidència política. En quant a la 
solidaritat, hi ha molta gent que s'ha començat a 
incloure en aquestes relacions, volent donar serveis 
d'alguna manera. 

En quant a l'Ajuntament de Barcelona, parlant 
de la gent que viu a la ciutat de Barcelona, és la 
ciutat la que acull la realitat del refugi. Aquesta 
realitat ha de ser atesa, i és entre l'Ajuntament i les 
ONGs, entre els qui hi ha una relació de prestació 
de serveis. Aquesta relació de prestació de serveis és 

regulada per normatives de la Generalitat o de 
l'Estat. No obstant això, Barcelona, al ser una 
ciutat especial per la seva grandària i població té 
algunes competències que li són donades. Segons 
està detallat a la Carta de Ciutadania de la ciutat, se 
li atorguen certes competències de ser una 
administració supletòria de l'autonòmica en certes 
coses que fa. 

La part més contestatària amb les institucions 
és la formada per les pròpies persones migrants, i 
tenen una relació millorable, o no del tot bona 
amb l'Ajuntament. Algunes d’aquestes entitats 
tenen una actitud de rebuig vers les 
administracions, ja que en ocasions és el que han 
pogut percebre. Dins d’aquest grup hi ha diferents 
posicions i relacions amb les administracions. 

Per exemple, Tanquem els CIE estaria prop de 
l'Ajuntament ja que la tancada del CIE ha estat 
una aposta clara de l'equip de govern actual. 
Algunes de les persones que abans estaven a 


21 



l'entitat, ara participen del govern. Stop Mare 
Mortum podria vincular-lo també a l'Ajuntament, 
perquè estem col·laborant, fins i tot finançant una 
part de la seva intervenció a Grècia. 

Papers per Tothom i Sindillar són el mateix, el 
segon s'inclou dins del primer. Aquest és més aviat 
una plataforma, mentre que l'Espai de l'Immigrant 
crec que no ho és. Aquests últims, si bé mantenen 
una relació d'oposició a l'Ajuntament, també 
podem trobar alguns espais d'aproximació. El 
Punt de Suport a les Persones Migrades també 
estaria prop d'aquest grup. 

La problemàtica del Sindicat de Venedors 
Ambulants està entre la migració i el refugi. La 
diferència entre les dos la podem discutir però hi 
és. No és el mateix una persona que fuig perquè 
rep una persecució personal que una que no. 
Podem dir que hi ha moltes migracions que es 
donen per fugir de la fam, evidentment aquesta és 
una realitat; però aquest no és sempre el cas. 

Moltes vegades parlem de migrants que no estan 
sotmesos a situacions de precarietat però migren 
perquè volen tenir una vida millor. Això és 
absolutament lícit, però òbviament entenc que 
l'atenció a ambdós variarà. En el tema de la venda 
ambulant, no solament parlem dels drets 
d'aquestes persones, sinó també amb l'ocupació de 
la via pública, la relació amb els comerciants, les 
taxes... una sèrie de coses que, ens agradin o no, 
hem d'atendre. 

En aquesta relació es donen tensions, 
evidentment. El que no podem fer és passar-nos el 
dia parlant dels que moren al mar, quan moltes 
d'aquestes persones són les que després acaben 
venent al carrer. Aquí hi ha una relació perversa, 
una dissonància entre el "benvinguts refugiats" i el 
“però si aquest és senegalès i ven al carrer...”, 
aleshores no es tolera. 

Tots ells han de veure a l'Ajuntament no com 
el grup polític en qüestió, sinó com a la casa de 

tothom, que llavors ha de tenir aquesta lògica. 
Això és complicat amb estructures rígides com pot 
ser les d 5 un Ajuntament. El problema es la 
desconfiança, que ve de les dues parts; fins i tot a 
vegades és un debat el si han de ser o no 
interolucors, i el volum de representativitat que 
han de tenir. Però entenc que aquestes persones 
han tenir una veu. 

En aquest mapa, Grècia abarca la Comunitat 
Eko i Stop Mare Mortum, ja que és d'on surten. 
La Comunitat Eko estan més vinculats a Grècia. 
La seva presència a Catalunya per exemple, amb 
processos d'acollida que han intentat dur a terme 
no els ha sortit bé, perquè han acabat contactant 
amb entitats perquè es facin càrrec d'algunes 
persones que havien acollit a casa seva. La 
convivència no és fàcil i requereix recursos que no 
els poden proporcionar. Per altra banda, quan 
parlem de grups autònoms em venen al cap grups 
com Refugiarte, que serien aquests que se'n van i 


24 



desprès ens demanen finançament per crear grups 
de suport psicològic. També incloiria aquí a tots 
els petits grups que fan edicions de llibres, 
exposicions, xerrades en escoles... 

Dins del mapa, Casa Nostra Casa Vostra va 
intentar aglutinar-ho tot, però va quedar-se una 
mica apartat de la resta. Entre l'ANC o CNCV hi 
ha una petita relació, com es va veure en la 
manifestació de "Volem Acollir". Crec que la 
campanya va perdre una mica f esperit contestatari 
arrel d'això. 


Com a administració crec que hem de 
preservar els espais de solidaritat i reivindicació 
fora de la Institució. Nosaltres fem política pública 
que ha d'abastar al major número de persones 
possible. Necessitem a aquesta gent fora 
pressionant-nos com administració. Crec que han 
de tenir un reconeixement perquè mostren una 
part de la realitat. 

Més que aquest mapa, faria diversos mapes de 
diferents relacions. Per exemple faria un mapa de 
relacions institucionals. Parlaria de dins Europa i 
incloiria xarxes europees per explicar on està 
l'Ajuntament: xarxes com la Open Society o 
Urban Agenda. L'Ajuntament, a partir d'aquestes 
tracta de pressionar a la Unió Europea. En aquesta 
realitat, la Gene també estaria present, ja que les 
xarxes parlen de ciutats i regions. No obstant això, 
no acaba d'estar-hi del tot perquè està involucrada 
en altres processos a l'actualitat. En quan a 
l'atenció, com a tècnic he tingut la percepció de 
que la Generalitat intenta en ocasions fagocitar les 
coses que fa l'Ajuntament de Barcelona, per 
exemple en el cas del Pla Català de Refugi, elaborat 
a partir d'idees que han funcionat a la ciutat. No sé 
si hi ha una relació de confiança, o prima més la 
rivalitat política, que és un obstacle per a la gestió. 

L'Ajuntament per la seva banda intenta tenir 
relació amb l'Estat, però és una qüestió de 

confiança. Al final crec que es tracta de que es 
respectin els espais de cadascuna de les 
administracions i es confiï en el paper dels altres, 
sense la por a perdre la seva feina per delegació, 
que és alimentada per la forma en que funciona el 
sistema. Sense anar més lluny, l'Ajuntament i la 
Generalitat no volen perdre certes competències 
per no deixar de rebre segons quins ingressos. 

El gran problema de la solidaritat, i aquí ho 
barrejo amb 1'atenció, és que els migrants lluiten 
pels seus drets. La solidaritat real és aquesta, són la 
gent que no té res a perdre. Tota la resta el que fan 
són estructures no pensades en les persones, sinó 
pensades en mantenir les estructures. Molts dels 
serveis no sempre estan pensats per les persones, 
sinó que es busca que les persones s’adapten als 
serveis. En aquest sentit a mi m'agrada molt la idea 
de tensegridad 2 , que implica la presència d'una 
estructura conformada amb elements rígids i amb 


Ver https://es.wikipedia.org/wiki/Tensegridad 

elements flexibles. D'aquesta manera es pot créixer 
i decréixer en estructures a partir de les tensions i 
distensions, de necessitats i demandes, polítiques, 
socials o administratives. El sistema deuria d'estar 
muntat seguint aquesta lògica: que cadascú faci la 
seva feina però posant el focus en les necessitats de 
les persones. 

Tot i que sempre hi ha un moment en el que 
has de posar la ratlla en algun lloc, no sempre 
estem adaptant els serveis a la realitat, sinó posant 
la realitat dins dels serveis, i això ens genera aquests 
enfrontaments. Jo crec que la solidaritat té a veure 
precisament amb això. És a dir, el que volem és 
donar resposta a les nostres necessitats d'ajudar als 
altres i no preguntar a l'altre què és el que vol, 
perquè aquí ningú ha anat a les refugiades i els han 
preguntat què és el que necessiten. Moltes vegades 
ens trobem persones blanques de classe mitja 
parlant dels problemes de les refugiades i migrades. 
Per què no participen? Estem parlant d'estructures 

que no estan pensades per elles. Per exemple, ara 
que es pensa de fer una reunió a nivell europeu 
amb migrants i refugiats, i es fa en anglès, perquè 
no hi ha diners pels traductors. Hauríem de pensar 
aquests espais per a les persones i no per a les 
estructures, que és el que estem fent. 

Les demandes bàsiques ja les sabem: habitatge i 
feina. A partir d'aquí, l'atenció té a veure amb la 
xarxa ciutadana. I trobo que moltes vegades no 
som sincers a l'hora d'assumir prejudicis, i fins que 
no els assumim no els podrem superar. 

El futur d'aquest mapa 

Jo el veig molt consolidat. Algunes de les presents 
ara, com CNCV, desapareixeran. És lògic que ho 
faci perquè és una iniciativa concreta. La 
Comunitat Eko penso que també, perquè la 
situació hauria d'estructurar-se. Altres com Stop 
Mare Mortum es consoliden com a estructura. 

Els espais de lluita migrant continuaran. Potser 
el Sindicat de Venedors Ambulants es 
transformarà en altres formes de reivindicacions 
relacionades amb treballs precaris, però no crec 
que es solucioni. Hi ha un pensament naif de que 
els problemes s'han de solucionar, i no és així: s'ha 
de conviure amb ells. "La ciutat és conflicte", ho 
diu molt bé el Manuel Delgado. El que jo defenso 
és que siguem acollidores a certes realitats. Si es 
creu convenient a nivell polític, i si no a nivell 
tècnic, perquè tinguin els màxims drets. 

Pel que fa a les institucions, la UE sembla que 
es debilita i l'Espai Schengen es flexibilitzarà o 
debilitarà; la relació Estat-Generalitat es relaxarà en 
algun moment, ja sigui per un canvi de govern o 
per altres circumstàncies, però no és possible que 
la tensió continuï augmentant indefinidament. 
L'Ajuntament, per la seva banda, dependrà del 
govern que l'habiti, malgrat que el que pot fer al 
respecte no és molt i potser no es diferència del 

que haurien fet altres grups polítics en el poder, en 
comparació amb els grans canvis en matèria de 
refugi, que deurien de vindré per part de l'Estat. 

El que sí és clar és que l'estructura d'atenció de 
l'Ajuntament es consolida, amb serveis com el 
SAIER, que funciona des del 89, o el Pla propi en 
matèria de refugi, que es diu Nausica i Ciutat 
Refugi, és clar, que anem fent coses. 

En definitiva, en funció de la conjuntura 
econòmica del país serem més o menys solidaris, i 
es destinaran més o menys fons a les ONGs. La 
solidaritat, que ben entesa no és donar allò que et 
sobra sinó allò que tens, nosaltres no la fem. No 
donem el que tenim sinó el que creiem que ens 
sobra. 

Aquesta Producció Narrativa es va realitzar entre 
els mesos de gener i maig de 2017 com a resultat 
d'una sèrie d'encontres i conversacions entre persones 
investigadores i activistes. Forma part del material 
produit durant el projecte Cartografia de la 
Solidaritat , en el marc del projectefinançat “Drets, 
Ciutadania i Participació a Barcelona: Cap a una 
Ciutat Acollidora " (Ajuntament de Barcelona, 
2017). Produïda en el sé del grup Fractalitats en la 

Investigació Crítica. 

